Charles Fourier

François Marie Charles Fourier (7. aprill 1772 Besançon, Prantsusmaa – 10. oktoober 1837 Pariis) oli prantsuse utopistlik sotsialist ja ekstsentriline visionäär. 

Fourier' mõjutuste tõttu loodi kommuun La Reunion Dallases, nagu ka mitmed teised kommuunid Ameerika Ühendriikides.

Biograafia
1789. aastal alustas ta üldarhitektuuriõpinguid ning 1791 kolis ta oma sünnilinnast Besanconist Lyoni, Prantsusmaa suuruselt teise linna.

Fourier deklareeris, et ühinemine ja koostöö oleksid ühiskondliku edu saladused. Ta uskus, et koostööle pühendunud ühiskond võib teha võimsa hüppe paremuse suunas kõigil arengusuundadel. Töölised tasustataks ümber vastavalt nende panusele töösse. Fourier nägi sellist koostööd aset leidmas kommuunides, mida ta nimetas "phalanx'iteks". Phalanxid oleks baseerunud "suurteks hotellideks" (või Phalanstère'ks) nimetatud ülesehituse põhimõttel. Need ehitised oleksid neljakorruselised korterelamukompleksid, kus rikkamad paikneksid ülemistel korrustel ning vaeseimad naudiksid esimese korrusel elamist. Rikkus oleks tööd tehes kindlustatud, töid määrataks lähtuvalt iga indiviidi kirgedest ja huvidest lähtuvalt. Tööde eest, mille tegemist inimesed ei nautinud, oleks makstud rohkem palka. Mõned tööd, mida Fourier endale ette kujutas, nagu näiteks prügikontroll, oleks siiski kaheldavad täiskasvanud terve mõistusega inimeste maailmas.

Inimesed, kes sellistesse elamutesse asusid, ei pidanud siiski Fourier' ideid järgima. Phalanx'i stiilis ühiskondlikke elamuid hakati projekteerima ning ehitama 1840. aastal, pärast Fourier' surma. Neil vedas, kuna Fourier paistis oma eluajal silma pentsiku religiooni ja filosoofia seguna ühendatud uskumisega, millele ta andis omaenda nime. Üks fourierismi tõekspidamistest oli näiteks, et Maa on seatud läbi elama nelja erinevat ajastut. Fourier' eluajal olev ajastu pidi olema rikkuse ja edu periood. Pärast Fourier' surma järgnev ajajärk pidi aga inimestele kaasa tooma vaesuse ja traagika. Samuti oli määratud planeet Maa saama löögi antikarult, antivaalalt ja paljudelt teistelt antiolenditelt ning elukatelt. Üks mis kindel, on see: Charles Fourier' ideede järgmine tema eluajal nõudis suurt kannatust ja silmapaistvat usku tema unistustesse.

Fourier' kiindumus numbritesse juhtis ta ennustama, et ideaalne maailm, mida ta aitab luua, kestab 80 000 aastat, millest 8000 möödub täiuslikus harmoonias, kus:

 androgüünsed taimed saavad paarituda;
 kuus Kuud saavad ümbritsema Maad;
 põhjapoolusel saab olema soojem kui Vahemere-äärsetel aladel;
 mered kaotavad oma soola ning muutuvad limonaadiookeanideks;
 maailmas saab olema 37 miljonit Homerosega võrdväärset poeeti, 37 miljonit Newtoniga võrdväärset matemaatikut, 37 miljonit Molière'iga võrdväärset näitekirjanikku;
 iga naine hakkab korraga pidama nelja armukest või abikaasat.

Mõjud
Fourier' töö on märkimisväärselt mõjutanud Gustav Wynekeni, Guy Davenporti, Hakim Bey ja Paul Goodmani kirjutisi ning tõenäoliselt mõjutas itaalia magnaati Adriano Olivettit tema elektroonikatööstuse juhtimises. Eestis on Fourier' looming avaldanud mõju ansambli Vennaskond loomingule.

Kirjandus
Fourier, Charles. Théorie des quatre mouvements et des destinees generales (Theory of the four movements and the general destinies), appeared anonymously in Lyon in 1808.  
Fourier, Charles. Oeuvres complètes de Charles Fourier. 12 vols. Paris: Anthropos, 1966-1968.
Jones, Gareth Stedman, and Ian Patterson, eds. Fourier: The Theory of the Four Movements. Cambridge Texts in the History of Political Thought. Cambridge: Cambridge UP, 1996.

Fourier

Beecher, Jonathan. Charles Fourier: The Visionary and His World. Berkeley, U of California P, 1987. (a major work)

Fourierism ja Fourier surmajärgsed mõjutused

Brock, William H. Phalanx on a Hill: Responses to Fourierism in the Transcendentalist Circle. Diss., Loyola U Chicago, 1996.
Davis, Philip G. Goddess Unmasked: The Rise of Neopagan Feminist Spirituality ISBN 1-890626-20-1
Desroche, Henri. La Société festive. Du fouriérisme écrit au fouriérismes pratiqués. Paris: Seuil, 1975. (a major work)
Engels, Frederick. Anti-Dühring. 25:1-309. Marx, Karl, and Frederick Engels. Karl Marx, Frederick Engels: Collected Works [MECW]. 46 vols. to date. Moscow: Progress, 1975- . 
Guarneri, Carl J. The Utopian Alternative: Fourierism in Nineteenth-Century America. Ithaca: Cornell UP, 1991. (a major work)
Heider, Heider. Anarchism: Left Right and Green ISBN 0-87286-289-5

Välislingid
The Lemonade Ocean & Modern Times

Prantsusmaa inimesed
Sündinud 1772
Surnud 1837